LONDÝN – Milovníkov modernej opery čaká v Londýne na jeseň opera Manifest Destiny o teroristickej bunke al-Káidy, ktorú zložil Keith Burstein. Opera sa začína v Británii, čiastočne sa odohráva v Bielom dome a končí sa v americkom zajateckom tábore na Guantáname.
Veľmi moderné a teroristické námety nie sú pre operu nové – minulý víkend dávala televízia Channel 4 operu Johna Adamsa The Death of Klinghofer (Klinghoferova smrť) o zavraždení ochrnutého amerického turistu na výletnej lodi Achille Lauro v roku 1995. "Chcel som sa pozrieť na emócie, ktoré ľudí ženú k týmto činom."
Medzi postavami sa v novej opere vyskytuje prezident Spojených štátov, šéf CIA a skupina fanatikov, ktorí chcú vyhodiť všeličo do vzduchu. Edwards povedal, že pri písaní libreta mu nešlo o politický postoj, aj keď je voči Spojeným štátom kritický. Hľadal motívy a snažil sa nájsť ľudský príbeh. (čtk)